nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o uvjetima za stjecanje i provjeru stručnih znanja potrebnih za dobivanje dozvole ili licence za obavljanje poslova brokera, investicijskog savjetnika i ovlaštenog upravitelja mirovinskim fondovima

### NN 92/2007 (5.9.2007.), Pravilnik o izmjenama i dopunama Pravilnika o uvjetima za stjecanje i provjeru stručnih znanja potrebnih za dobivanje dozvole ili licence za obavljanje poslova brokera, investicijskog savjetnika i ovlaštenog upravitelja mirovinskim fondovima

# HRVATSKA AGENCIJA ZA NADZOR FINANCIJSKIH USLUGA

**2806**

Na temelju odredbi članka 15. stavka 1. točka 1., stavka 2. točka 8. Zakona o
Hrvatskoj agenciji za nadzor financijskih usluga (»Narod­ne novine« br. 140/05),
članka 53. stavka 3. i članka 54. stavka 3. Zakona o tržištu vrijednosnih papira
(»Narodne novine« br. 84/02 i 138/06) i članka 14. stavka 6. Zakona o obveznim i
dobrovoljnim mirovinskim fondovima (»Narodne novine« br. 49/99, 63/00, 103/03,
177/04 i 71/07) Hrvatska agencija za nadzor financijskih usluga je na sjednici
održanoj 31. kolovoza 2006. godine donijela

## PRAVILNIK

### O IZMJENAMA I DOPUNAMA PRAVILNIKA O UVJETIMA ZA STJECANJE I PROVJERU STRUČNIH ZNANJA POTREBNIH ZA DOBIVANJE DOZVOLE ILI LICENCE ZA OBAVLJANJE POSLOVA BROKERA, INVESTICIJSKOG SAVJETNIKA I OVLAŠTENOG UPRAVITELJA MIROVINSKIM FONDOVIMA

Članak 1.

U Pravilniku o uvjetima za stjecanje i provjeru stručnih znanja potrebnih za
dobivanje dozvole ili licence za obavljanje poslova brokera, investicijskog
savjetnika i ovlaštenog upravitelja mirovinskim fondovima (»Narodne novine« broj
97/06) u članku 6. stavku 1. točka 3. mijenja se i glasi:
»3. posjedovanju visoke stručne spreme (dokazuje se ovjerenim preslikom diplome,
a u slučaju inozemne isprave ovjerenim dokumentom o priznavanju inozemne
visokoškolske kvalifikacije u svrhu zapošljavanja ili nastavka obrazovanja
izdanu od strane nadležnog tijela u Republici Hrvatskoj«.

Članak 2.

(1) U članku 9. stavku 1. iza alineje 10. dodaje se alineja 11. koja glasi:
»– Sprječavanje pranja novca i financiranja terorizma.«.

Članak 3.

(1) U članku 9. stavku 2. iza alineje 13. dodaje se alineja 14. koja glasi:
»– Sprječavanje pranja novca i financiranja terorizma.«.

Članak 4.

(1) U članku 12. iza stavka 4. dodaje se novi stavak koji glasi:
»(5) Drugom ispitnom roku mogu pristupiti samo oni kandidati koji su pristupili
prvom ispitnom roku i nisu ga uspješno položili.«.

Članak 5.

(1) U Obrascu br. 1 točka 3. Priloga Zahtjevu mijenja se i glasi:
»3. dokaz o posjedovanju najmanje visoke stručne spreme (dokazuje se ovjerenim
preslikom diplome, a u slučaju inozemne isprave ovjerenim dokumentom o
priznavanju inozemne visokoškolske kvalifikacije u svrhu zapošljavanja ili
nastavka obrazovanja izdanu od strane nadležnog tijela u Republici Hrvatskoj«.

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/06-01/27
Urbroj: 326-01/07-2
Zagreb, 30. kolovoza 2007.

Predsjednik Uprave
**Ante Samodol**, v. r.

Pravilnik, NN 92/2007-2806
## Rješenje kojim se trgovačkom društvu HG Spot d.d., Zagreb, odobrava objavljivanje podataka iz skraćenog prospekta prilikom uvrštenja dionica trgovačkog društva HG Spot d.d., Zagreb, u kotaciju javnih dioničkih društava

### NN 92/2007 (5.9.2007.), Rješenje kojim se trgovačkom društvu HG Spot d.d., Zagreb, odobrava objavljivanje podataka iz skraćenog prospekta prilikom uvrštenja dionica trgovačkog društva HG Spot d.d., Zagreb, u kotaciju javnih dioničkih društava

# HRVATSKA AGENCIJA ZA NADZOR FINANCIJSKIH USLUGA

**2808**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« broj 140/05),
te članka 96. stavak 4. Zakona o tržištu vrijednosnih papira (»Narodne novine«
broj 84/02 i 138/06), Uprava Hrvatske agencije za nadzor financijskih usluga, na
zahtjev trgovačkog društva HG Spot d.d., Zagreb, Avenija Dubrovnik 46, u
predmetu odobrenja objavljivanja podataka iz skraćenog prospekta prilikom
uvrštenja dionica trgovačkog društva HG Spot d.d., Zagreb, Avenija Dubrovnik 46,
u kotaciju javnih dioničkih društava, na sjed­nici održanoj 30. kolovoza 2007.
godine donijela je

## RJEŠENJE

1. Trgovačkom društvu HG Spot d.d., Zagreb, Avenija Dubrov­nik 46, odobrava se
objavljivanje podataka iz skraćenog prospekta prilikom uvrštenja dionica
trgovačkog društva HG Spot d.d., Zagreb, Avenija Dubrovnik 46, u kotaciju javnih
dioničkih društava.
2. Izrjeka ovog rješenja objavit će se u »Narodnim novinama«.

Klasa: UP/I-451-04/07-12/11
Urbroj: 326-111/07-5
Zagreb, 30. kolovoza 2007.

Predsjednik Uprave
**Ante Samodol**, v. r.

Rješenje, NN 92/2007-2808
## Rješenje kojim se društvu ZIF Breza d.d., Varaždin, odobrava objavljivanje podataka prilikom uvrštenja dionica društva ZIF Breza d.d., Varaždin, u kotaciju za zatvorene investicijske fondove

### NN 92/2007 (5.9.2007.), Rješenje kojim se društvu ZIF Breza d.d., Varaždin, odobrava objavljivanje podataka prilikom uvrštenja dionica društva ZIF Breza d.d., Varaždin, u kotaciju za zatvorene investicijske fondove

# HRVATSKA AGENCIJA ZA NADZOR FINANCIJSKIH USLUGA

**2809**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 96. stavak 4. Zakona o tržištu vrijednosnih papira (»Narodne novine« broj
84/02 i 138/06), Uprava Hrvatske agencije za nadzor financijskih usluga, na
zahtjev društva za upravljanje investicijskim Fima Global Invest d.d., Varaždin,
Anina 2, u predmetu odobrenja objavljivanja podataka pri uvrštenju dionica
društva ZIF Breza d.d., Varaždin, Anina ulica 2, u kotaciju za zatvorene
investicijske fondove, na sjednici održanoj 30. kolovoza 2007. godine donijela
je

## RJEŠENJE

1. Društvu ZIF Breza d.d., Varaždin, Anina ulica 2, odobrava se objavljivanje
podataka prilikom uvrštenja dionica društva ZIF Breza d.d., Varaždin, Anina
ulica 2, u kotaciju za zatvorene investicijske fondove.
2. Izrjeka ovog rješenja objavit će se u »Narodnim novinama«.

Klasa: UP/I-451-04/07-12/14
Urbroj: 326-111/07-5
Zagreb, 30. kolovoza 2007.

Predsjednik Uprave
**Ante Samodol**, v. r.

Rješenje, NN 92/2007-2809
## Rješenje kojim se Zlatki Čular iz Zagreba, daje odobrenje za obavljanje funkcije člana uprave društva Cosmopolitan Life d.d., Zagreb

### NN 92/2007 (5.9.2007.), Rješenje kojim se Zlatki Čular iz Zagreba, daje odobrenje za obavljanje funkcije člana uprave društva Cosmopolitan Life d.d., Zagreb

# HRVATSKA AGENCIJA ZA NADZOR FINANCIJSKIH USLUGA

**2810**

Na temelju odredbi članka 15. stavak 1. točke 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) i odredbe članka 28. stavak 5. Zakona o osiguranju (»Narodne
novine« broj 151/05), Uprava Hrvatske agencije za nadzor financijskih usluga,
odlučujući o zahtjevu nadzornog odbora društva Cosmopolitan Life – osiguranje
d.d., Zagreb, Jurišićeva 9, za izdavanje odobrenja kandidatu za obavljanje
funkcije člana uprave, na sjednici održanoj 30. kolovoza 2007. godine donijela
je

## RJEŠENJE

I. Zlatki Čular iz Zagreba, Vinogradska 62-1, rođenoj 25. veljače 1959. godine u
Splitu, daje se odobrenje za obavljanje funkcije člana Uprave društva
Cosmopolitan Life – osiguranje d.d., Zagreb, Jurišićeva 9, MBS: 080260803.
II. Izrjeka ovog rješenja objavit će se u »Narodnim novinama«.

Klasa: UP/I -453-02/07-30/49
Urbroj: 326-112-07-6
Zagreb, 30. kolovoza 2007.

Predsjednik Uprave
**Ante Samodol**, v. r.

Rješenje, NN 92/2007-2810
## Odluka o imenovanju povjerenstva za utvrđivanje ispunjavanja uvjeta od strane udruga sindikata više razine za zastupljenost u nacionalnim tripartitnim tijelima

### NN 93/2007 (10.9.2007.), Odluka o imenovanju povjerenstva za utvrđivanje ispunjavanja uvjeta od strane udruga sindikata više razine za zastupljenost u nacionalnim tripartitnim tijelima

# MINISTARSTVO GOSPODARSTVA, RADA I PODUZETNIŠTVA

**2813**

Temeljem članka 3. stavka 2. Zakona o načinu određivanja zastupljenosti udruga
sindikata više razine u tripartitnim tijelima na nacionalnoj razini (»Narodne
novine«, broj 19/99), ministar gospodarstva, rada i poduzetništva donosi

## ODLUKU

### O IMENOVANJU POVJERENSTVA ZA UTVRĐIVANJE ISPUNJAVANJA UVJETA OD STRANE UDRUGA SINDIKATA VIŠE RAZINE ZA ZASTUPLJENOST U NACIONALNIM TRIPARTITNIM TIJELIMA

I.

U Povjerenstvo za utvrđivanje ispunjavanja uvjeta od strane udruga sindikata
više razine za zastupljenost u nacionalnim tripartitnim tijelima imenuju se:

|  |  |  |  |
| --- | --- | --- | --- |
| 1. | Marija Hanževački | Hrvatski nezavisni sindikati | član |
| 2. | Ana Milićević Pezelj | Savez samostalnih sindikata Hrvatske | član |
| 3. | Tajana Drakulić | Matica hrvatskih sindikata javnih i državnih službi | član |
| 4. | Miroslav Brzica | Hrvatska udruga sindikata | član |
| 5. | Božena Strugar | GLAS Hr | član |
| 6. | Darije Hanzalek | Sindikat usluga UNICRO | član |
| 7. | Jasna Kulušić | Hrvatska udruga poslodavaca | član |
| 8. | Nataša Mihnjuk | Hrvatska udruga poslodavaca | član |
| 9. | Sanja Smoljak | Hrvatska udruga poslodavaca | član |
| 10. | Jasminka Martinović | Hrvatska udruga poslodavaca | član |
| 11. | Maja Stanojević Pokrovac | Hrvatska udruga poslodavaca | član |
| 12. | Admira Ribičić | Hrvatska udruga poslodavaca | član |
| 13. | Suzana Kovač | VRH Ured za socijalno partnerstvo | član |
| 14. | Vesna Lendić Kasalo | VRH Ministarstvo znanosti, obrazovanja i športa | član |
| 15. | Tonka Dobrinić | VRH Ministarstvo gospodarstva, rada i poduzetništva | član |
| 16. | Silvana Čolak | VRH Ministarstvo gospodarstva, rada i poduzetništva | član |
| 17. | Ivan Rebac | VRH Ministarstvo gospodarstva, rada i poduzetništva | član |
| 18. | Vesna Šikić Odak | VRH Središnji državni ured za upravu | član |

 II.

Za zamjenike članova Povjerenstva imenuju se:

|  |  |  |  |
| --- | --- | --- | --- |
| 1. | Željko Stipić | Nezavisni hrvatski sindikati | zamjenik člana |
| 2. | Ivan Brtičević | Glas Hr | zamjenik člana |
| 3. | Arna Bišljeta | Sindikat usluga UNICRO | zamjenik člana |
| 4. | Zlatko Tušak | Savez samostalnih sindikata Hrvatske | zamjenik člana |
| 5. | Astrid Horvat | VRH Ministarstvo znanosti, obrazovanja i športa | zamjenik člana |
| 6. | Ana Palm Jelečanin | VRH Ured za socijalno partnerstvo | zamjenik člana |
| 7. | Goran Loje | Središnji državni ured za upravu | zamjenik člana |

III.

Ova Odluka stupa na snagu osmoga dana od dana objave u »Narodnim novinama«.

Klasa: UP/I 006-04/07-01/22
Urbroj: 526-08-01/6-07-3
Zagreb, 30. kolovoza 2007.

Ministar
**Branko Vukelić**, v. r.

Odluka, NN 93/2007-2813
## Odluka o odlikovanju Njegove Ekscelencije Wu Zheng­longa Redom kneza Branimira s ogrlicom

### NN 94/2007 (13.9.2007.), Odluka o odlikovanju Njegove Ekscelencije Wu Zheng­longa Redom kneza Branimira s ogrlicom

# PREDSJEDNIK REPUBLIKE HRVATSKE

**2818**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), donosim

## ODLUKU

kojom se odlikuje

*Njegova Ekscelencija*
WU ZHENGLONG

*veleposlanik Narodne Republike Kine*

### REDOM KNEZA BRANIMIRA S OGRLICOM

za osobit doprinos razvitku prijateljskih odnosa i suradnje između Republike
Hrvatske i Narodne Republike Kine, za vrijeme obnašanja dužnosti veleposlanika u
Republici Hrvatskoj.

Klasa: 060-04/07-06/08
Urbroj: 71-05-04/2-07-1
Zagreb, 28. kolovoza 2007.

Predsjednik
Republike Hrvatske
**Stjepan Mesić**, v. r.

Odluka, NN 94/2007-2818
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o odlikovanju Njegove Ekscelencije Mahi Nesimija Redom kneza Branimira s ogrlicom

### NN 94/2007 (13.9.2007.), Odluka o odlikovanju Njegove Ekscelencije Mahi Nesimija Redom kneza Branimira s ogrlicom

# PREDSJEDNIK REPUBLIKE HRVATSKE

**2819**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), donosim

## ODLUKU

kojom se odlikuje

*Njegova Ekscelencija*
MAHI NESIMI

*veleposlanik Republike Makedonije*

### REDOM KNEZA BRANIMIRA S OGRLICOM

za osobit doprinos razvitku prijateljskih odnosa i suradnje iz­među Republike
Hrvatske i Republike Makedonije, za vrijeme obnašanja dužnosti veleposlanika u
Republici Hrvatskoj.

Klasa: 060-04/07-06/07
Urbroj: 71-05-04/1-07-1
Zagreb, 31. srpnja 2007.

Predsjednik
Republike Hrvatske
**Stjepan Mesić**, v. r.

Odluka, NN 94/2007-2819
## Uredba o izmjeni Uredbe o osnivanju Javne ustanove Hrvatski olimpijski centar

### NN 94/2007 (13.9.2007.), Uredba o izmjeni Uredbe o osnivanju Javne ustanove Hrvatski olimpijski centar

# VLADA REPUBLIKE HRVATSKE

**2823**

Na temelju članka 12. stavka 2. Zakona o ustanovama (»Narodne novine«, br.
76/93, 29/97 i 47/99), Vlada Republike Hrvatske je na sjednici održanoj 7. rujna
2007. godine donijela

## UREDBU

### O IZMJENI UREDBE O OSNIVANJU JAVNE USTANOVE HRVATSKI OLIMPIJSKI CENTAR

Članak 1.

U Uredbi o osnivanju Javne ustanove Hrvatski olimpijski centar (»Narodne
novine«, broj 142/2006), članak 8. stavak 3. mijenja se i glasi:
»Ravnatelja Centra imenuje i razrješava Upravno vijeće na raz­doblje od četiri
godine, na način i u postupku utvrđenim Statutom Centra.«.

Članak 2.

Ova Uredba stupa na snagu danom objave u »Narodnim novinama«.

Klasa: 620-02/07-01/08
Urbroj: 5030108-07-1
Zagreb, 7. rujna 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Uredba, NN 94/2007-2823
## Odluka o izmjeni Odluke o prodaji dionica HT - Hrvatske telekomunikacije d.d. javnom ponudom

### NN 94/2007 (13.9.2007.), Odluka o izmjeni Odluke o prodaji dionica HT - Hrvatske telekomunikacije d.d. javnom ponudom

# VLADA REPUBLIKE HRVATSKE

**2825**

Na temelju članka 7., a u vezi s člankom 2. stavkom 1. točkom 4. i stavkom 4.
Zakona o privatizaciji Hrvatskih telekomunikacija d.d. (»Narodne novine«, br.
65/99 i 68/2001), Vlada Republike Hrvatske je na sjednici održanoj 13. rujna
2007. godine donijela

## ODLUKU

### O IZMJENI ODLUKE O PRODAJI DIONICA HT – HRVATSKE TELEKOMUNIKACIJE d.d. JAVNOM PONUDOM

I.

U Odluci o prodaji dionica HT – Hrvatske telekomunikacije d.d. javnom ponudom
(»Narodne novine«, broj 91/2007), u točki II. stavak 8. mijenja se i glasi:
»Osobe iz točke I. stavka 2. ove Odluke pozivaju se na podnošenje ponuda za
kupnju unutar raspona ponudbene cijene od 245,00 kuna, kao najniže ponudbene
cijene po jednoj dionici, do 320,00 kuna, kao najviše ponudbene cijene po jednoj
dionici iz točke I. stavka 1. ove Odluke (dalje u tekstu: raspon ponudbene
cijene)«.
U stavku 9. riječi: »posebnu odluku« zamjenjuju se riječju: »odluku«.

II.

U točki IV. stavku 7. riječi: »na dan zaključenja« zamjenjuju se riječima:
»najkasnije na dan zaključenja«.

III.

U točki V. stavku 9. riječi: »na dan zaključenja« zamjenjuju se riječima:
»najkasnije na dan zaključenja«.

IV.

Ova Odluka stupa na snagu danom objave u »Narodnim novinama«.

Klasa: 344-03/02-02/02
Urbroj: 5030105-07-11
Zagreb, 13. rujna 2007.

Predsjednik
**dr. sc. Ivo Sanader**, v. r.

Odluka, NN 94/2007-2825
## Odluka o naknadi za organiziranje tržišta električne energije

### NN 94/2007 (13.9.2007.), Odluka o naknadi za organiziranje tržišta električne energije

# VLADA REPUBLIKE HRVATSKE

**2827**

Na temelju članka 28. stavka 6. Zakona o energiji (»Narodne novine«, br.
68/2001, 177/2004 i 76/2007), Vlada Republike Hrvatske je na sjednici održanoj
7. rujna 2007. godine donijela

## ODLUKU

### O NAKNADI ZA ORGANIZIRANJE TRŽIŠTA ELEKTRIČNE ENERGIJE

I.

Ovom Odlukom određuje se visina i način prikupljanja naknade za obavljanje
poslova organiziranja tržišta električne energije, koje kao javnu uslugu obavlja
Hrvatski operator tržišta energije d.o.o.

II.

Naknada iz točke I. ove Odluke naplaćuje se od opskrbljivača, trgovaca i
proizvođača (osim povlaštenog proizvođača koji ima pravo na poticaj), koji
sudjeluju na tržištu električne energije i određuje se:
– u iznosu od 0,29 kuna po megavatsatu (kn/MWh) prodane električne energije koju
opskrbljivač, trgovac i proizvođač (osim povlaštenog proizvođača koji ima pravo
na poticaj) prijavljuju Hrvatskom operatoru tržišta energije d.o.o. kroz
ugovorne rasporede i
– u iznosu od 10.000,00 kuna godišnje, kao godišnja naknada za sudjelovanje na
tržištu električne energije u Republici Hrvatskoj.
U iznos naknade iz stavka 1. ove točke nije uključen porez na dodanu vrijednost.

III.

Hrvatski operator tržišta energije d.o.o., mjesečno obračunava naknadu za
organiziranje tržišta električne energije iz točke II. stavka 1. alineje 1. ove
Odluke za prodanu električnu energiju prema iznosima iz ugovornih rasporeda u
proteklom mjesecu, u kojima opskrbljivač, trgovac i proizvođač (osim povlaštenog
proizvođača koji ima pravo na poticaj), prijavljuju iznose električne energije
izražene u megavatsatima (MWh) sukladno važećim Pravilima djelovanja tržišta
električne energije.
Naknadu za organiziranje tržišta električne energije iz stavka 1. ove točke
mjesečno plaća opskrbljivač, trgovac i proizvođač (osim povlaštenog proizvođača
koji ima pravo na poticaj), koji prodaje električnu energiju, prema iznosima iz
ugovornih rasporeda u proteklom mjesecu.
Naknada za organiziranje tržišta električne energije iz točke II. stavka 1.
alineje 2. ove Odluke naplaćuje se jednom godišnje, kao jednokratna uplata.

IV.

Ova Odluka stupa na snagu 1. listopada 2007. godine, a objavit će se u »Narodnim
novinama«.

Klasa: 310-02/07-01/07
Urbroj: 5030114-07-1
Zagreb, 7. rujna 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur.,** v. r.

Odluka, NN 94/2007-2827
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o razrješenju ravnatelja Hrvatskog državnog arhiva

### NN 94/2007 (13.9.2007.), Rješenje o razrješenju ravnatelja Hrvatskog državnog arhiva

# VLADA REPUBLIKE HRVATSKE

**2829**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 55. stavka
1. Zakona o arhivskom gradivu i arhivima (»Narodne novine«, br. 105/97 i
64/2000), Vlada Republike Hrvatske je na sjednici održanoj 7. rujna 2007. godine
donijela

## RJEŠENJE

### O RAZRJEŠENJU RAVNATELJA HRVATSKOG DRŽAVNOG ARHIVA

Razrješuje se dr. sc. STJEPAN ĆOSIĆ dužnosti ravnatelja Hrvat­skog državnog
arhiva, radi isteka mandata, s danom 9. listopada 2007.

Klasa: 080-02/07-02/73
Urbroj: 50304/2-07-01
Zagreb, 7. rujna 2007.

Predsjednik
**dr. sc. Ivo Sanader**, v. r.

Rješenje, NN 94/2007-2829
## Rješenje o imenovanju ravnatelja Hrvatskog držav­nog arhiva

### NN 94/2007 (13.9.2007.), Rješenje o imenovanju ravnatelja Hrvatskog držav­nog arhiva

# VLADA REPUBLIKE HRVATSKE

**2830**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 55. stavka
1. Zakona o arhivskom gradivu i arhi­vima (»Narodne novine«, br. 105/97 i
64/2000), Vlada Republike Hrvatske je na sjednici održanoj 7. rujna 2007. godine
donijela

## RJEŠENJE

### O IMENOVANJU RAVNATELJA HRVATSKOG DRŽAVNOG ARHIVA

Imenuje se dr. sc. STJEPAN ĆOSIĆ ravnateljem Hrvatskog državnog arhiva, s danom
10. listopada 2007.

Klasa: 080-02/07-01/111
Urbroj: 50304/2-07-01
Zagreb, 7. rujna 2007.

Predsjednik
**dr. sc. Ivo Sanader**, v. r.

Rješenje, NN 94/2007-2830
## Rješenje o razrješenju člana Upravnog odbora Hrvatske agencije za malo gospodarstvo

### NN 94/2007 (13.9.2007.), Rješenje o razrješenju člana Upravnog odbora Hrvatske agencije za malo gospodarstvo

# VLADA REPUBLIKE HRVATSKE

**2831**

Na temelju članka 30. stavka 4. Zakona o Vladi Republike
Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 17. stavka
2. Zakona o poticanju razvoja malog gospodarstva (»Narodne novine«, br. 29/2002
i 63/2007), Vlada Republike Hrvatske je na sjednici održanoj 7. rujna 2007.
godine donijela

## RJEŠENJE

### O RAZRJEŠENJU ČLANA UPRAVNOG ODBORA HRVATSKE AGENCIJE ZA MALO GOSPODARSTVO

Razrješuje se BOŽIDAR BARTOLIĆ dužnosti člana Upravnog odbora Hrvatske agencije
za malo gospodarstvo.

Klasa: 080-02/07-02/43
Urbroj: 50304/2-07-03
Zagreb, 7. rujna 2007.

Predsjednik
**dr. sc. Ivo Sanader**, v. r.

Rješenje, NN 94/2007-2831
## Rješenje o imenovanju člana Upravnog odbora Hrvat­ske agencije za malo gospodarstvo

### NN 94/2007 (13.9.2007.), Rješenje o imenovanju člana Upravnog odbora Hrvat­ske agencije za malo gospodarstvo

# VLADA REPUBLIKE HRVATSKE

**2832**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 17. stavka
2. Zakona o poticanju razvoja malog gospodarstva (»Narodne novine«, br. 29/2002
i 63/2007), Vlada Republike Hrvatske je na sjednici održanoj 7. rujna 2007.
godine donijela

## RJEŠENJE

### O IMENOVANJU ČLANA UPRAVNOG ODBORA HRVATSKE AGENCIJE ZA MALO GOSPODARSTVO

Imenuje se VEDRANA STECCA članom Upravnog odbora Hrvat­ske agencije za malo
gospodarstvo.

Klasa: 080-02/07-01/60
Urbroj: 50304/2-07-02
Zagreb, 7. rujna 2007.

Predsjednik
**dr. sc. Ivo Sanader**, v. r.

Rješenje, NN 94/2007-2832
## Naredba o zabrani uvoza u Republiku Hrvatsku živih životinja i proizvoda životinjskog podrijetla podrijetlom iz Kine

### NN 94/2007 (13.9.2007.), Naredba o zabrani uvoza u Republiku Hrvatsku živih životinja i proizvoda životinjskog podrijetla podrijetlom iz Kine

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2836**

Na temelju članka 17. stavka 3. Zakona o veterinarstvu (»Narodne novine«, broj
41/07), ministar poljoprivrede, šumarstva i vod­noga gospodarstva donosi

## NAREDBU

### O ZABRANI UVOZA U REPUBLIKU HRVATSKU ŽIVIH ŽIVOTINJA I PROIZVODA ŽIVOTINJSKOG PODRIJETLA PODRIJETLOM IZ KINE

I.

Zabranjuje se uvoz svih živih životinja i proizvoda životinjskog podrijetla
podrijetlom iz Kine namijenjenih za prehranu ljudi i životinja.

II.

Zabrana navedena u točki I. ove Naredbe ne primjenjuje se na:
1. Riblje proizvode, osim:
– one dobivene iz uzgoja,
– oguljene i/ili obrađene škampe,
– rakove vrste Procambrus clarkii ulovljene u prirodnim čistim vodama
ribarenjem,
2. Želatinu,
3. Hranu za kućne Ijubimce kako je propisano Pravilnikom o načinu postupanja s
nusproizvodima životinjskog podrijetla koji nisu za prehranu ljudi (»Narodne
novine« 56/06).

III.

Zabrana navedena u točki I. ove Naredbe ne primjenjuje se na sljedeće proizvode
životinjskog podrijetla namijenjenih za prehranu ljudi i životinja pod uvjetom
da ih uz certifikat prati i deklaracija ovlaštene veterinarske službe u Kini u
kojoj se potvrduje da je pošiljka bila podvrgnuta kemijskom testiranju posebno
na prisutnost kloramfenikola, nitrofurana i njihovih metabolita čime se
osigurava neškodljivost pošiljke za Ijudsko zdravlje. Uz deklaraciju moraju biti
priloženi i rezultati testiranja na:
1. Riblje proizvode dobivene iz uzgoja,
2. Oguljene i/ili obrađene škampe,
3. Rakove vrste Procambrus clarkii ulovljene u prirodnim čistim vodama
ribarenjem,
4. Crijeva,
5. Meso zečeva,
6. Med,
7. Matičnu mliječ.

IV.

Danom stupanja na snagu ove Naredbe prestaje važiti Naredba o Zabrani uvoza u
Republiku Hrvatsku živih životinja i proizvoda životinjskog podrijetla
podrijetlom iz Kine (»Narodne novine«, br. 151/04).

V.

Ova Naredba stupa na snagu danom objave u »Narodnim novi­nama«.

Klasa: 322-01/07-01/64
Urbroj: 525-01-07-02 – EM
Zagreb, 6. rujna 2007.

Ministar
**Petar Čobanković**, v. r.

Naredba, NN 94/2007-2836
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o imenovanju sutkinje Općinskog suda u Opatiji

### NN 94/2007 (13.9.2007.), Odluka o imenovanju sutkinje Općinskog suda u Opatiji

# DRŽAVNO SUDBENO VIJEĆE

**2838**

Državno sudbeno vijeće u postupku trajnog imenovanja na sudačku dužnost sutkinje
Općinskog suda u Opatiji Senke Kirša na sjednici održanoj 31. kolovoza 2007.
godine na temelju odred­be čl. 16. st. 5. Zakona o Državnom sudbenom vijeću
(»Narodne novine« broj 58/93, 49/99, 129/00 i 150/05 – dalje ZDSV) donijelo je
sljedeću

## ODLUKU

Sutkinja Općinskog suda u Opatiji SENKA KIRŠA imenuje se na sudačku dužnost
trajno.

Broj: IS-23/02
Zagreb, 31. kolovoza 2007.

Predsjednik
**Ivan Mikšić**, v. r.

Odluka, NN 94/2007-2838
## Odluka o imenovanju suca Općinskog suda u Šibeniku

### NN 94/2007 (13.9.2007.), Odluka o imenovanju suca Općinskog suda u Šibeniku

# DRŽAVNO SUDBENO VIJEĆE

**2839**

Državno sudbeno vijeće u postupku trajnog imenovanja na sudač­ku dužnost suca
Općinskog suda u Šibeniku Sache Boraka na sjed­nici održanoj 31. kolovoza 2007.
godine na temelju odred­be čl. 16. st. 5. Zakona o Državnom sudbenom vijeću
(»Narodne novine« broj 58/93, 49/99, 129/00 i 150/05 – dalje ZDSV) donijelo je
sljedeću

## ODLUKU

Sudac Općinskog suda u Šibeniku SACHA BORAK imenuje se na sudačku dužnost
trajno.

Broj: IS-34/02
Zagreb, 31. kolovoza 2007.

Predsjednik
**Ivan Mikšić**, v. r.

Odluka, NN 94/2007-2839
## Odluka o imenovanju sutkinja Općinskog suda u Zlataru

### NN 94/2007 (13.9.2007.), Odluka o imenovanju sutkinja Općinskog suda u Zlataru

# DRŽAVNO SUDBENO VIJEĆE

**2840**

Državno sudbeno vijeće u postupku trajnog imenovanja na sudačku dužnost sutkinja
Općinskog suda u Zlataru Tanje Pavelin Borzić i Jasmine Pižir Mataija na
sjednici održanoj 31. kolovoza 2007. godine na temelju odred­be čl. 16. st. 5.
Zakona o Državnom sudbenom vijeću (»Narodne novine« broj 58/93, 49/99, 129/00 i
150/05 – dalje ZDSV) donijelo je sljedeću

## ODLUKU

Sutkinje Općinskog suda u Zlataru TANJA PAVELIN BORZIĆ i JASMINA PIŽIR MATAIJA
imenuju se na sudačku dužnost trajno.

Broj: IS-36/02
Zagreb, 31. kolovoza 2007.

Predsjednik
**Ivan Mikšić**, v. r.

Odluka, NN 94/2007-2840
## Odluka o imenovanju sutkinje Općinskog sud u Hrvat­skoj Kostajnici

### NN 94/2007 (13.9.2007.), Odluka o imenovanju sutkinje Općinskog sud u Hrvat­skoj Kostajnici

# DRŽAVNO SUDBENO VIJEĆE

**2841**

Državno sudbeno vijeće u postupku trajnog imenovanja na sudačku dužnost sutkinje
Općinskog suda u Hrvatskoj Kostajnici Renate Žličarić na sjednici održanoj 31.
kolovoza 2007. godine na temelju odred­be čl. 16. st. 5. Zakona o Državnom
sudbenom vijeću (»Narodne novine« broj 58/93, 49/99, 129/00 i 150/05 – dalje
ZDSV) donijelo je sljedeću

## ODLUKU

Sutkinja Općinskog suda u Hrvatskoj Kostajnici RENATA ŽLIČARIĆ imenuju se na
sudačku dužnost trajno.

Broj: IS-39/02
Zagreb, 31. kolovoza 2007.

Predsjednik
**Ivan Mikšić**, v. r.

Odluka, NN 94/2007-2841
## Odluka o imenovanju sutkinja Općinskog suda u Osijeku

### NN 94/2007 (13.9.2007.), Odluka o imenovanju sutkinja Općinskog suda u Osijeku

# DRŽAVNO SUDBENO VIJEĆE

**2842**

Državno sudbeno vijeće u postupku trajnog imenovanja na sudačku dužnost sutkinja
Općinskog suda u Osijeku Andree Grahovac i Vlaste Šimenić-Kovač na sjednici
održanoj 31. kolovoza 2007. godine na temelju odred­be čl. 16. st. 5. Zakona o
Državnom sudbenom vijeću (»Narodne novine« broj 58/93, 49/99, 129/00 i 150/05 –
dalje ZDSV) donijelo je sljedeću

## ODLUKU

Sutkinje Općinskog suda u Osijeku ANDREA GRAHOVAC i VLASTA ŠIMENIĆ-KOVAČ imenuju
se na sudačku dužnost trajno.

Broj: IS-44/02
Zagreb, 31. kolovoza 2007.

Predsjednik
**Ivan Mikšić**, v. r.

Odluka, NN 94/2007-2842
## Odluka o imenovanju suca Općinskog suda u Benkovcu

### NN 94/2007 (13.9.2007.), Odluka o imenovanju suca Općinskog suda u Benkovcu

# DRŽAVNO SUDBENO VIJEĆE

**2843**

Državno sudbeno vijeće u postupku trajnog imenovanja na sudačku dužnost suca
Općinskog suda u Benkovcu Ivana Markovića na sjednici održanoj 31. kolovoza
2007. godine na temelju odred­be čl. 16. st. 5. Zakona o Državnom sudbenom
vijeću (»Narodne novine« broj 58/93, 49/99, 129/00 i 150/05 – dalje: ZDSV)
donijelo je sljedeću

## ODLUKU

Sudac Općinskog suda u Benkovcu IVAN MARKOVIĆ imenuje se na sudačku dužnost
trajno.

Broj: IS-51/02
Zagreb, 31. kolovoza 2007.

Predsjednik
**Ivan Mikšić**, v. r.

Odluka, NN 94/2007-2843
## Odluka o ne imenovanju sutkinje Općinskog suda u Sisku

### NN 94/2007 (13.9.2007.), Odluka o ne imenovanju sutkinje Općinskog suda u Sisku

# DRŽAVNO SUDBENO VIJEĆE

**2844**

Državno sudbeno vijeće u postupku trajnog imenovanja na sudačku dužnost suca
Općinskog suda u Sisku Irene Periček na sjed­nici održanoj 31. kolovoza 2007. na
temelju odredbe čl. 16. st. 5. Zakona o Državnom sudbenom vijeću (»Narodne
novine« broj 58/93, 49/99, 129/00 i 150/05 – dalje: ZDSV) donijelo je sljedeću

## ODLUKU

Sutkinja Općinskog suda u Sisku Irena Periček ne imenuje se trajno na sudačku
dužnost.
Sudačka dužnost prestaje joj s danom 1. rujna 2007.

Broj: IS-41/02
Zagreb, 31. kolovoza 2007.

Predsjednik
**Ivan Mikšić**, v. r.

Odluka, NN 94/2007-2844
## Odluka o imenovanju suca Trgovačkog suda u Zadru

### NN 94/2007 (13.9.2007.), Odluka o imenovanju suca Trgovačkog suda u Zadru

# DRŽAVNO SUDBENO VIJEĆE

**2845**

Državno sudbeno vijeće u postupku trajnog imenovanja na sudačku dužnost suca
Trgovačkog suda u Zadru Josipa Novaka na sjednici održanoj 31. kolovoza 2007.
godine na temelju odred­be čl. 16. st. 5. Zakona o Državnom sudbenom vijeću
(»Narodne novine« broj 58/93, 49/99, 129/00 i 150/05 – dalje ZDSV) donijelo je
sljedeću

## ODLUKU

Sudac Trgovačkog suda u Zadru JOSIP NOVAK imenuje se na sudačku dužnost trajno.

Broj: IS-49/02
Zagreb, 31. kolovoza 2007.

Predsjednik
**Ivan Mikšić**, v. r.

Odluka, NN 94/2007-2845
## Odluka o imenovanju sutkinje Općinskog suda u Sisku

### NN 94/2007 (13.9.2007.), Odluka o imenovanju sutkinje Općinskog suda u Sisku

# DRŽAVNO SUDBENO VIJEĆE

**2846**

Državno sudbeno vijeće u postupku trajnog imenovanja na sudačku dužnost suca
Općinskog suda u Sisku Nataše Brleković na sjednici održanoj 31. kolovoza 2007.
godine na temelju odred­be čl. 16. st. 5. Zakona o Državnom sudbenom vijeću
(»Narodne novine« broj 58/93, 49/99, 129/00 i 150/05 – dalje ZDSV) donijelo je
sljedeću

## ODLUKU

Sutkinja Općinskog suda u Sisku NATAŠA BRLEKOVIĆ imenuje se na sudačku dužnost
trajno.

Broj: IS-37/02
Zagreb, 31. kolovoza 2007.

Predsjednik
**Ivan Mikšić**, v. r.

Odluka, NN 94/2007-2846
## Uredba o uvođenju izvozne carine na pšenicu

### NN 95/2007 (17.9.2007.), Uredba o uvođenju izvozne carine na pšenicu

# VLADA REPUBLIKE HRVATSKE

**2847**

Na temelju članka 14., stavka 4. Zakona o poljoprivredi (»Narodne novine«, br.
66/2001 i 83/2002), Vlada Republike Hrvatske je na sjednici održanoj 13. rujna
2007. godine donijela

## UREDBU

### O UVOĐENJU IZVOZNE CARINE NA PŠENICU

Članak 1.

Radi otklanjanja poremećaja na domaćem tržištu, privremeno se, do 28. veljače
2008. godine, uvodi izvozna carina na proizvod sljedeće tarifne oznake iz Uredbe
o Carinskoj tarifi za 2007. godinu (»Narodne novine«, br. 134/2006, 73/2007 i
83/2007):

|  |  |  |
| --- | --- | --- |
| Tarifna oznaka | Naziv proizvoda | Iznos izvozne carine |
| 1001 | Pšenica i suražica: |  |
| 1001 90 99 | - - - ostalo | 98 €/t |
| 1001 90 99 05 | - - - - ex. obična pšenica | 98 €/t |

Članak 2.

Ova Uredba stupa na snagu osmog dana od dana objave u »Narodnim novinama«.

Klasa: 413-01/07-01/06
Urbroj: 5030116-07-1
Zagreb, 13. rujna 2007.

Predsjednik
**dr. sc. Ivo Sanader**, v. r.

Uredba, NN 95/2007-2847
## Rješenje o raspuštanju Općinskog vijeća Općine Vidovec

### NN 95/2007 (17.9.2007.), Rješenje o raspuštanju Općinskog vijeća Općine Vidovec

# VLADA REPUBLIKE HRVATSKE

**2848**

Na temelju članka 84. stavka 1. točke 5. Zakona o lokalnoj i područnoj
(regionalnoj) samoupravi (»Narodne novine«, br. 33/2001, 60/2001 i 129/2005),
Vlada Republike Hrvatske je, na sjednici održanoj 13. rujna 2007. godine,
donijela

## RJEŠENJE

### O RASPUŠTANJU OPĆINSKOG VIJEĆA OPĆINE VIDOVEC

I.

Raspušta se Općinsko vijeće Općine Vidovec, a vijećnicima Općinskog vijeća
prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade
Republike Hrvatske u Općini Vidovec.

III.

Povjerenik Vlade Republike Hrvatske preuzima sve ovlasti Općinskog vijeća,
općinskog načelnika i Općinskog poglavarstva u Općini Vidovec.

IV.

Sredstva za rad povjerenika Vlade Republike Hrvatske osiguravaju se u općinskom
proračunu.

V.

Ovo Rješenje je konačno i stupa na snagu danom objave u »Narodnim novinama«.

Klasa: 015 -01 /07-09/04
Urbroj: 5030106-07-1
Zagreb, 13. rujna 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Rješenje, NN 95/2007-2848
## Rješenje o imenovanju povjerenika Vlade Republike Hrvatske u Općini Vidovec

### NN 95/2007 (17.9.2007.), Rješenje o imenovanju povjerenika Vlade Republike Hrvatske u Općini Vidovec

# VLADA REPUBLIKE HRVATSKE

**2849**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 86. stavka
1. točke 1. Zakona o lokalnoj i područnoj (regionalnoj) samoupravi (»Narodne
novine«, br. 33/2001, 60/2001 i 129/2005), Vlada Republike Hrvatske je na
sjednici održanoj 13. rujna 2007. godine donijela

## RJEŠENJE

### O IMENOVANJU POVJERENIKA VLADE REPUBLIKE HRVATSKE U OPĆINI VIDOVEC

1. Imenuje se IVAN GRĐAN povjerenikom Vlade Republike Hrvatske u Općini Vidovec.
2. Povjerenik Vlade Republike Hrvatske počet će obnašati duž­nost danom objave
ovoga Rješenja.
3. Povjerenik Vlade Republike Hrvatske za svoj rad odgovara Vladi Republike
Hrvatske.
4. Povjerenik Vlade Republike Hrvatske podnosi izvješće o svom radu Vladi
Republike Hrvatske putem Središnjeg državnog ureda za upravu.
5. Ovo Rješenje stupa na snagu danom objave u »Narodnim novinama«.

Klasa: 015-01/07-07/05
Urbroj: 50304/2-07-01
Zagreb, 13. rujna 2007.

Predsjednik
**dr. sc. Ivo Sanader**, v. r.

Rješenje, NN 95/2007-2849
## Rješenje o razrješenju vršitelja dužnosti predsjednika Uprave Fonda za razvoj i zapošljavanje

### NN 95/2007 (17.9.2007.), Rješenje o razrješenju vršitelja dužnosti predsjednika Uprave Fonda za razvoj i zapošljavanje

# VLADA REPUBLIKE HRVATSKE

**2850**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 10. Zakona
o Fondu za razvoj i zapošljavanje (»Narodne novine«, broj 107/2001), Vlada
Republike Hrvatske je na sjednici održanoj 13. rujna 2007. godine donijela

## RJEŠENJE

### O RAZRJEŠENJU VRŠITELJA DUŽNOSTI PREDSJEDNIKA UPRAVE FONDA ZA RAZVOJ I ZAPOŠLJAVANJE

Razrješuje se PETAR TONKOVIĆ dužnosti vršitelja dužnosti predsjednika Uprave
Fonda za razvoj i zapošljavanje.

Klasa: 080-02/07-02/77
Urbroj: 503 04/2-07-01
Zagreb, 13. rujna 2007.

Predsjednik
**dr. sc. Ivo Sanader**, v. r.

Rješenje, NN 95/2007-2850
## Rješenje o imenovanju predsjednika Uprave Fonda za razvoj i zapošljavanje

### NN 95/2007 (17.9.2007.), Rješenje o imenovanju predsjednika Uprave Fonda za razvoj i zapošljavanje

# VLADA REPUBLIKE HRVATSKE

**2851**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 10. Zakona
o Fondu za razvoj i zapošljavanje (»Narodne novine«, broj 107/2001), Vlada
Republike Hrvatske je na sjednici održanoj 13. rujna 2007. godine donijela

## RJEŠENJE

### O IMENOVANJU PREDSJEDNIKA UPRAVE FONDA ZA RAZVOJ I ZAPOŠLJAVANJE

Imenuje se dr. sc. DAMIR DOBRINIĆ predsjednikom Uprave Fonda za razvoj i
zapošljavanje.

Klasa: 080-02/07-01/113
Urbroj: 50304/2-07-01
Zagreb, 13. rujna 2007.

Predsjednik
**dr. sc. Ivo Sanader**, v. r.

Rješenje, NN 95/2007-2851
## Odluka o odlikovanju Hikmeta Cetina Redom kneza Trpimira s ogrlicom i Danicom

### NN 96/2007 (19.9.2007.), Odluka o odlikovanju Hikmeta Cetina Redom kneza Trpimira s ogrlicom i Danicom

# PREDSJEDNIK REPUBLIKE HRVATSKE

**2853**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), a na prijedlog Držav­nog povjereništva za odlikovanja i
priznanja, donosim

## ODLUKU

kojom se odlikuje

HIKMET CETIN

### REDOM KNEZA TRPIMIRA S OGRLICOM I DANICOM

za osobit doprinos u razvoju diplomatskih i drugih odnosa između Republike
Hrvatske i Republike Turske.

Klasa: 060-04/07-05/02
Urbroj: 71-05-04/2-07-1
Zagreb, 7. rujna 2007.

Predsjednik
Republike Hrvatske
**Stjepan Mesić**, v. r.

Odluka, NN 96/2007-2853
## Odluka o odlikovanju Njegove Ekscelencije Saida Abdulaatija Redom kneza Branimira s ogrlicom

### NN 96/2007 (19.9.2007.), Odluka o odlikovanju Njegove Ekscelencije Saida Abdulaatija Redom kneza Branimira s ogrlicom

# PREDSJEDNIK REPUBLIKE HRVATSKE

**2854**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), donosim

## ODLUKU

kojom se odlikuje

*Njegova Ekscelencija*

SAID ABDULAATI

*veleposlanik Socijalističke Narodne Libijske Arapske Džamahirije*

**Redom kneza Branimira s ogrlicom**

za osobit doprinos razvitku prijateljskih odnosa i suradnje između Republike
Hrvatske i Socijalističke Narodne Libijske Arapske Džamahirije.

Klasa: 060-04/07-06/09
Urbroj: 71-05-04/1-07-1
Zagreb, 10. rujna 2007.

Predsjednik
Republike Hrvatske
**Stjepan Mesić**, v. r.

Odluka, NN 96/2007-2854
## Pravilnik o dopunama Pravilnika o provedbi programa razvitka seoskog prostora

### NN 96/2007 (19.9.2007.), Pravilnik o dopunama Pravilnika o provedbi programa razvitka seoskog prostora

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2856**

Na temelju članka 53. stavka 6. Zakona o državnoj potpori u poljoprivredi,
ribarstvu i šumarstvu (»Narodne novine« br. 87/02, 117/03, 82/04, 12/05, 85/06 i
141/06), ministar poljoprivrede, šumarstva i vodnoga gospodarstva, donosi

## PRAVILNIK

### O DOPUNAMA PRAVILNIKA O PROVEDBI PROGRAMA RAZVITKA SEOSKOG PROSTORA

Članak 1.

U Pravilniku o provedbi programa razvitka seoskog prostora (»Narodne novine« br.
71/05, 37/06 i 109/06), u članku 2. iza stavka 2. dodaje se stavak 3. koji
glasi.
»(3) Potpora razvitka seoskog prostora podrazumijeva dodjelu nepovratnih
novčanih sredstava proizvođačima teških svinja u sklopu Operativnog programa
potpore proizvodnji slavonskog kulena iz državnog proračuna Republike Hrvatske
kojima Ministarstvo sudjeluje u financiranju kroz mjere razvitka seoskog
prostora.«

Članak 2.

U članku 6. iza stavka 5. dodaje se stavak 6. koji glasi:
(6) Iznos novčane potpore razvitka seoskog prostora za proizvođače teških svinja
u sklopu Operativnog programa potpore proizvodnji slavonskog kulena je 200,00
kuna po grlu«.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/07-01/73
Urbroj: 525-01-07-1
Zagreb, 5. rujna 2007.

Ministar
**Petar Čobanković**, v. r.

Pravilnik, NN 96/2007-2856
## Pravilnik o izmjeni Pravilnika o načinu prijavljivanja i odjavljivanja, te stjecanju statusa osigurane osobe u obveznom zdravstvenom osiguranju

### NN 96/2007 (19.9.2007.), Pravilnik o izmjeni Pravilnika o načinu prijavljivanja i odjavljivanja, te stjecanju statusa osigurane osobe u obveznom zdravstvenom osiguranju

# HRVATSKI ZAVOD ZA ZDRAVSTVENO OSIGURANJE

**2858**

Na osnovi članka 5. stavka 4. i članka 112. stavka 2. Zakona o obveznom
zdravstvenom osiguranju (»Narodne novine« broj 85/06., 105/06., 118/06. i
77/07.), članka 6. stavka 2. Pravilnika o pravima, uvjetima i načinu
ostvarivanja prava iz obveznog zdravstvenog osiguranja (»Narodne novine« broj
120/06, 136/06., 56/07. i 80/07.) i članka 19. Statuta Hrvatskog zavoda za
zdravstveno osiguranje (»Narodne novine« broj 16/02., 24/02. i 58/03.), Upravno
vijeće Hrvatskog zavoda za zdravstveno osiguranje na 49. sjednici održanoj13.
rujna 2007. godine donijelo je

## PRAVILNIK

### O IZMJENI PRAVILNIKA O NAČINU PRIJAVLJIVANJA I ODJAVLJIVANJA, TE STJECANJU STATUSA OSIGURANE OSOBE U OBVEZNOM ZDRAVSTVENOM OSIGURANJU

Članak 1.

U Pravilniku o načinu prijavljivanja i odjavljivanja, te stjecanju statusa
osigurane osobe u obveznom zdravstvenom osiguranju (»Narodne novine« broj 31/07.
i 56/07.) u članku 22. tekst: »2. kolovoza 2007. godine« zamjenjuje se tekstom:
»31. prosinca 2007. godine«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/07-01/265
Urbroj: 338-01-01-07-1
Zagreb, 13. rujna 2007.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Pravilnik, NN 96/2007-2858
## Pravilnik o izmjeni Pravilnika o sastavu, ovlastima i načinu rada liječničkih povjerenstava Hrvatskog zavoda za zdravstveno osiguranje

### NN 96/2007 (19.9.2007.), Pravilnik o izmjeni Pravilnika o sastavu, ovlastima i načinu rada liječničkih povjerenstava Hrvatskog zavoda za zdravstveno osiguranje

# HRVATSKI ZAVOD ZA ZDRAVSTVENO OSIGURANJE

**2859**

Na osnovi odredbe članka 117. stavka 2. Zakona o obveznom zdravstvenom
osiguranju (»Narodne novine« broj 85/06., 105/06., 118/06. i 77/07.) i članka
19. podstavka 18. Statuta Hrvatskog zavoda za zdravstveno osiguranje (»Narodne
novine« broj 16/02., 24/02. i 58/03.) Upravno vijeće Hrvatskog zavoda za
zdravstveno osiguranje na 49. sjednici održanoj 13. rujna 2007. godine donijelo
je

## PRAVILNIK

### O IZMJENI PRAVILNIKA O SASTAVU, OVLASTIMA I NAČINU RADA LIJEČNIČKIH POVJERENSTAVA HRVATSKOG ZAVODA ZA ZDRAVSTVENO OSIGURANJE

Članak 1.

U Pravilniku o sastavu, ovlastima i načinu rada liječničkih povjerenstava
Hrvatskog zavoda za zdravstveno osiguranje (»Narodne novine« broj 57/07.) u
članku 29. tekst: »2. kolovoza 2007. godine« zamjenjuje se tekstom: »31.
prosinca 2007. godine«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/07-01/264
Urbroj: 338-01-01-07-1
Zagreb, 13. rujna 2007.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Pravilnik, NN 96/2007-2859
## Odluka o visini popusta na cijenu police dopunskog zdravstvenog osiguranja

### NN 96/2007 (19.9.2007.), Odluka o visini popusta na cijenu police dopunskog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**2860**

Na osnovi članka 16. Pravila uspostavljanja i provođenja dopunskog zdravstvenog
osiguranja (»Narodne novine« broj 120/06., 31/07. i 80/07.) i članka 20. stavka
1. podstavka 5. Statuta Hrvatskog zavoda za zdravstveno osiguranje (»Narodne
novine« broj 16/02., 24/02. i 58/03.), Upravno vijeće Hrvatskog zavoda za
zdravstveno osiguranje na 49. sjednici održanoj 13. rujna 2007. godine, donijelo
je

## ODLUKU

### O VISINI POPUSTA NA CIJENU POLICE DOPUNSKOG ZDRAVSTVENOG OSIGURANJA

Članak 1.

Ovom Odlukom utvrđuje se visina popusta na cijenu police dopunskog zdravstvenog
osiguranja PC02 utvrđenu Odlukom o vrsti i cijeni police dopunskog zdravstvenog
osiguranja (»Narodne novine« broj 120/06.) i Odlukom o izmjeni Odluke o vrsti i
cijeni police dopunskog zdravstvenog osiguranja klasa: 025-04/07-01/278 urbroj:
338-01-01-07-1 od 13. rujna 2007. godine, u visini od 60,00 kuna mjesečno po
osiguraniku na koju se određuje popust i to:
– 10% za ugovaratelja koji unaprijed uplati ukupni godišnji iznos police;
– 5% za ugovaratelja koji unaprijed uplati ukupni polugodišnji iznos police;
– 3% za ugovaratelja koji unaprijed uplati ukupni tromjesečni iznos police;
– 33,33% za osiguranike umirovljenike.

Članak 2.

Odluka o visini popusta na cijenu police dopunskog zdravstvenog osiguranja
klasa: 025-04/06-01/347, urbroj: 338-01-01-06-1 od 24. listopada 2006. godine
primjenjuje se na ugovore o dopunskom zdravstvenom osiguranju sklopljene
zaključno do 16. prosinca 2007. godine, odnosno do isteka roka na koji su
sklopljeni.

Članak 3.

Ova Odluka se primjenjuje na ugovore o dopunskom zdravstvenom osiguranju
sklopljene od 17. prosinca 2007. godine.

Klasa: 025-04/07-01/279
Urbroj: 338-01-01-07-1
Zagreb, 13. rujna 2007.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Odluka, NN 96/2007-2860
## Odluka o izmjeni i dopuni Odluke o utvrđivanju popisa posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje

### NN 96/2007 (19.9.2007.), Odluka o izmjeni i dopuni Odluke o utvrđivanju popisa posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje

# HRVATSKI ZAVOD ZA ZDRAVSTVENO OSIGURANJE

**2863**

Na osnovi članka 52. stavka 3. Odluke o osnovama za sklapanje ugovora o
provođenju zdravstvene zaštite iz obveznog zdravstvenog osiguranja (»Narodne
novine« broj 142/06., 143/06., 11/07. i 41/07.) i članka 19. Statuta Hrvatskog
zavoda za zdravstveno osiguranje (»Narodne novine« broj 16/02., 24/02. i 58/03.)
Upravno vijeće Hrvatskog zavoda za zdravstveno osiguranje na 49. sjednici
održanoj 13. rujna 2007. godine donijelo je

## ODLUKU

### O IZMJENI I DOPUNI ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju popisa posebno skupih lijekova utvrđenih Odlukom o
utvrđivanju osnovne liste lijekova Hrvatskog zavoda za zdravstveno osiguranje
(»Narodne novine« broj 13/07. i 77/07., u daljnjem tekstu: Odluka) u Popisu
posebno skupih lijekova iz članka 1. stavka 2. koji je sastavni dio Odluke:
– u točki 1. pod »Lijekovi za nasljedni nedostatak enzima« iza lijeka pod
šifrom: »A16AB02 051 – imigluceraza« dodaje se novi lijek pod šifrom: »A16AB03
061-064 agalzidaza alfa«, a šifra: »A16AB04 051« zamjenjuje se šifrom: »A16AB04
061«
– u točki 4. pod »Lijekovi za liječenje zloćudnih bolesti« iza lijeka pod
šifrom: »L01XX28 172 – imatinib mesilat« dodaje se novi lijek pod šifrom:
»L01XX28 173 – imatinib mesilat«

Članak 2.

U članku 5. broj: »200.000.000,00« zamjenjuje se brojem:»256.000.000,00«.

Članak 3.

Ova Odluka stupa na snagu danom objave u »Narodnim novinama«, a primjenjuje se
od 1. listopada 2007. godine.

Klasa: 025-04/07-01/268
Urbroj: 338-01-01-07
Zagreb, 13. rujna 2007.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Odluka, NN 96/2007-2863
## Odluka o izmjeni i dopuni Odluke o vrsti i cijeni police dopunskog zdravstvenog osiguranja

### NN 96/2007 (19.9.2007.), Odluka o izmjeni i dopuni Odluke o vrsti i cijeni police dopunskog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**2865**

Na osnovi članka 13. Pravila uspostavljanja i provođenja dopunskog zdravstvenog
osiguranja (»Narodne novine« broj 120/06., 31/07. i 80/07.) i članka 20. stavka
1. podstavke 5. Statuta Hrvatskog zavoda za zdravstveno osiguranje (»Narodne
novine« broj 16/02., 24/02. i 58/03.), Upravno vijeće Hrvatskog zavoda za
zdravstveno osiguranje na 49. sjednici održanoj 13. rujna 2007. godine, donijelo
je

## ODLUKU

### O IZMJENI I DOPUNI ODLUKE O VRSTI I CIJENI POLICE DOPUNSKOG ZDRAVSTVENOG OSIGURANJA

Članak 1.

U Odluci o vrsti i cijeni police dopunskog zdravstvenog osiguranja (»Narodne
novine« broj 120/06. u daljnjem tekstu: Odluka) u članku 1. iza stavka 1. dodaje
se novi stavak 2. koji glasi:
»Iznimno od odredaba stavka 1. ovog članka Upravno vijeće Hrvatskog zavoda za
zdravstveno osiguranje (u daljnjem tekstu: Zavod) ovlašćuje direktora Zavoda da
može, u postupcima javne nabave u kojima je predmet nabave provođenje usluge
dopunskog zdravstvenog osiguranja, ponuditi i nižu cijenu police od cijene
utvrđene člankom 4. ove Odluke ovisno o veličini poslovnog subjekta, broju
zaposlenih, rizicima grane djelatnosti koju poslovni subjekt obavlja i slično,
osim u slučaju kada je ukupna vrijednost predmeta nabave veća od vrijednosti
pravnog posla utvrđenog člankom 34. stavkom 3. Statuta Zavoda«.

Članak 2.

U članku 2. Odluke tekst:« Hrvatski zavod za zdravstveno osiguranje (u daljnjem
tekstu: Zavod) zamjenjuje se riječju:«Zavod«.

Članak 3.

U članku 4. Odluke broj: »80,00 » zamjenjuje se brojem»60,00«.

Članak 4.

Ova Odluka objavljuje se u »Narodnim novinama«, a primjenjuje se na ugovore o
dopunskom zdravstvenom osiguranju sklopljene od 17. prosinca 2007. godine.

Klasa: 025-04/07-01/278
Urbroj: 338-01-01-07-1
Zagreb, 13. rujna 2007.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Odluka, NN 96/2007-2865